KOMMISSIONEN FOR DE EUROPÆISKE FÆLLESSKABER 
Bruxelles, den 01.07.1998 
KOM(1998) 412 endelig udg. 
Henstilling med henblik på 
RÅDETS BESLUTNING 
om valutakursspørgsmål 
i relation til CFA-francen og den comoriske franc 
(forelagt af Kommissionen) 

Henstilling til Rådets beslutning om valutakursspørgsmål 
i relation til CFA-francen og den comoriske franc 
BEGRUNDELSE 
Frankrig har indgået en række aftaler om valutakursspørgsmål med UEMOA ("Union 
économique et monétaire ouest-africaine" (den vestafrikanske økonomiske og monetære 
union)), CEMAC ("Communauté économique et monétaire de l'Afrique Centrale" (det 
centralafrikanske økonomiske og monetære fællesskab)) og Comorerne1. 
Den omstændighed, at der findes en fælles valuta i dette område, som følge af aftalen 
mellem Frankrig og landene i CF A-området, er et vigtigt supplement til EU's 
udviklingspolitik. Det falder i tråd med EU's bestræbelser på at øge det regionale 
samarbejde og den regionale vækst gennem større økonomisk samarbejde og solidaritet, 
f.eks. inden for UEMOA. Derved effektiviseres EU's omfattende støtte til de deltagende 
lande, hvad enten den har form af nationale vejledende programmer, struktur-
tilpasningsstøtte eller regionalfonde. 
Brugen af en fælles valuta er naturligvis et monetært anliggende. Men i dette særlige 
tilfælde har den en ægte udviklingsdimension, idet den er et supplement til EU's udvik­
lingsstrategi, der tager sigte på at skabe vækst, bekæmpe fattigdom og sikre integration i 
verdensøkonomien gennem regional integration. 
Fra og med den 1. januar 1999 vil EU få enekompetence for monetære spørgsmål og 
valutakursspørgsmål i de medlemsstater, der indfører euroen. Enhver aftale med tredje­
lande, der vedrører monetære spørgsmål eller valutakursspørgsmål, skal således afspejle 
denne ændrede kompetencefordeling. Det tilkommer derfor EU at tage stilling til disse 
aftalers fremtid. Med henblik herpå fremlægger Kommissionen et udkast til Rådets 
beslutning, der tillader Frankrig at opretholde de nuværende aftaler om valutakurs­
spørgsmål i relation til CFA-francen (udstedt af centralbanken for de vestafrikanske stater 
og banken for de centralafrikanske stater) og den comoriske franc (udstedt af Comorernes 
centralbank). 
i Aftale om monetært samarbejde af 23. november 1972 mellem deltagerlandene i banken for de 
centralafrikanske stater ("Banque des Etats de l'Afrique centrale" (BEAC)) og Den Franske Republik, 
som ændret; kontoaftale af 13. marts 1973 mellem økonomi- og finansministeren for Den Franske 
Republik og formanden for bestyrelsen for banken for de centralafrikanske stater, som ændret; 
samarbejdsaftale af 4. december 1973 mellem Den Franske Republik og medlemsrepublikkerne i den 
vestafrikanske monetære union, som ændret; kontoaftale af 4. december 1973 mellem økonomi- og 
finansministeren for Den Franske Republik og formanden for ministerrådet i den vestafrikanske 
monetære union, som ændret; aftale om monetært samarbejde af 23. november 1979 mellem Den 
Franske Republik og Den Islamiske Forbundsrepublik Comorerne, som ændret; kontoaftale af 23. 
november 1979 mellem økonomi- og finansministeren for Den Franske Republik og finans-, økonomi-
og planministeren for Den Islamiske Forbundsrepublik Comorerne, som ændret. 
I. Generelle betragtninger 
Artikel 109, stk. 3, i EU-traktaten fastsætter, at "såfremt Fællesskabet skal forhandle 
aftaler om monetære spørgsmål eller spørgsmål vedrørende valutakursordninger med en 
eller flere stater eller internationale organisationer, fastlægger Rådet, der træffer afgørelse 
med kvalificeret flertal på grundlag af en henstilling fra Kommissionen og efter høring af 
ECB, uanset artikel 228 arrangementer for forhandling og indgåelse af sådanne aftaler." 
De gældende aftaler mellem Frankrig og UEMOA (den vestafrikanske økonomiske og 
monetære union), CEMAC (det centralafrikanske økonomiske og monetære fællesskab) 
og Comorerne omfatter en fast paritet for CF A-francen og den comoriske franc i forhold 
til den franske franc, som euroen erstatter fra den 1. januar 1999. 
Disse aftaler vil formentlig ikke få nogen materiel virkning for den fælles monetære 
politik og valutakurspolitik inden for euroområdet. Garantien for CF A-francens og den 
comoriske francs konvertibilitet ydes over det franske statsbudget. Hver af de central­
banker, der deltager i aftalerne (centralbanken for de vestafrikanske stater, banken for de 
centralafrikanske stater og Comorernes centralbank), har en løbende konto i det franske 
finansministerium, som principielt giver de respektive centralbanker en ubegrænset over-
træksfacilitet. Samtidig skal disse centralbanker føre en stor del (principielt mindst 65%) 
af deres udenlandske aktiver på deres løbende konto. 
Frankrigs centralbank, som fra den 1. januar 1999 vil være en integreret del af Det 
Europæiske System af Centralbanker, har ingen forpligtelse til at garantere CF A-francens 
og den comoriske francs konvertibilitet. Videreførelsen af de gældende aftaler må derfor 
ikke stille sig hindrende i vejen for ØMU's funktion. 
II. Bemærkninger til de enkelte artikler 
Artikel 1 
Denne artikel afspejler, at aftalerne mellem Frankrig og UEMOA (den vestafrikanske 
økonomiske og monetære union), CEMAC (det centralafrikanske økonomiske og mone­
tære fællesskab) og Comorerne om valutakursspørgsmål henhører under EU's kompe­
tence fra og med datoen for indførelsen af euroen. Artiklen fastsætter, at Frankrig må 
videreføre de gældende aftaler. 
Artikel 2 
Artiklen fastsætter, at Frankrig og de afrikanske lande, der har undertegnet aftalerne, 
bibeholder eneansvaret for gennemførelsen af aftalerne mellem Frankrig og UEMOA, 
CEMAC og Comorerne. Artiklen berører ikke spørgsmålet om ændring af aftalerne. 
Artikel 3 
Denne artikel fastsætter, at Frankrig regelmæssigt skal holde Kommissionen og Det 
Økonomiske og Finansielle Udvalg underrettet om gennemførelsen af aftalerne. Der skal 
orienteres så hyppigt, at begivenheder, som kan påvirke den fælles monetære politiks og 
valutakurspolitiks funktion, indberettes i god tid. 
I tilfælde af ændringer i pariteten mellem den franske franc og CF A-francen og den 
comoriske franc skal Frankrig på forhånd underrette Det Økonomiske og Finansielle 
Udvalg. 
Artikel 4 
Artikel 4 og 5 fastsætter regler for eventuelle fremtidige ændringer i aftalerne mellem 
Frankrig, UEMOA, CEMAC og Comorerne. Der sondres mellem ændringer, der ændrer 
karakteren eller omfanget af aftalerne, og ændringer, der ikke gør det. Artikel 4 behandler 
sidstnævnte type ændringer. Ved denne type ændringer er det tilladt Frankrig at god­
kende ændringer, hvis Frankrig forinden har underrettet Kommissionen og Det Økono­
miske og Finansielle Udvalg. 
Ved at uddelegere kompetencen til at forhandle og godkende sådanne ændringer i de 
gældende aftaler til Frankrig gør Rådet brug af sin kompetence til at fastlægge arrange­
menter for forhandling og indgåelse af aftaler om monetære spørgsmål og spørgsmål 
vedrørende valutakursordninger. 
Artikel 5 
Denne artikel behandler eventuelle fremtidige ændringer i aftalerne mellem Frankrig, 
UEMOA, CEMAC og Comorerne, der ændrer omfanget eller karakteren af de gældende 
aftaler. 
Frankrig skal i så fald forelægge planer om sådanne ændringer for Kommissionen og Det 
Økonomiske og Finansielle Udvalg. Kommissionen forelægger derefter en henstilling til 
en beslutning for Rådet. I overensstemmelse med artikel 109, stk. 3, vil ECB blive hørt, 
inden Rådet vedtager en beslutning. 
Enhver ændring, der går videre end en rent teknisk ændring, og som ændrer karakteren 
eller omfanget af aftalerne, skal således godkendes af Rådet. Dette omfatter enhver 
ændring af sammensætningen af lande, der er part i aftalerne, og enhver ændring af 
princippet om fri konvertibilitet til en fast paritet mellem euroen og CF A-francen og den 
comoriske franc, som er garanteret over det franske statsbudget. 
Artikel 6 og 7 
Denne artikel sikrer, at beslutningen, der er rettet til Frankrig, gælder fra og med første 
dag af tredje fase af Den Økonomiske og Monetære Union, dvs. fra og med den 1. januar 
1999. Dette er også den første dag, hvor artikel 109, stk. 3, finder anvendelse. 

Henstilling til Rådets beslutning _ 
om valutakursspørgsmål i relation til CFA-francen 
og den comoriske franc 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
109, stk. 3, 
under henvisning til henstilling fra Kommissionen, 
under henvisning til udtalelse fra Den Europæiske Centralbank, og 
ud fra følgende betragtninger: 
1) I henhold til Rådets forordning (EF) nr. 974/98 af 3. maj 19981 erstatter euroen 
fra og med den 1. januar 1999 valutaen i hver af de deltagende medlemsstater til 
omregningskursen; 
2) EU vil fra og med samme dato få overdraget kompetencen for monetære spørgs­
mål og valutakursspørgsmål i de medlemsstater, der indfører euroen; 
3) det påhviler Rådet at fastlægge passende arrangementer for forhandling og ind­
gåelse af aftaler om monetære spørgsmål og spørgsmål vedrørende valutakurs­
ordninger; 
4) Frankrig har indgået en række aftaler med UEMOA (den vestafrikanske økono­
miske og monetære union), CEMAC (det centralafrikanske økonomiske og mone­
tære fællesskab) og Comorerne med det formål at garantere CF A-francens og den 
comoriske francs konvertibilitet til den franske franc til en fast paritet2; 
1 EFTL 139 af 11.5.1998, s. 1. 
2 Aftale om monetært samarbejde af 23. november 1972 mellem deltagerlandene i banken for de 
centralafrikanske stater ("Banque des Etats de l'Afrique centrale" (BEAC)) og Den Franske Republik, 
som ændret; kontoaftale af 13. marts 1973 mellem økonomi- og finansministeren for Den Franske 
Republik og formanden for bestyrelsen for banken for de centralafrikanske stater, som ændret; 
samarbejdsaftale af 4. december 1973 mellem Den Franske Republik og medlemsrepublikkerne i den 
vestafrikanske monetære union, som ændret; kontoaftale af 4. december 1973 mellem økonomi- og 
finansministeren for Den Franske Republik og formanden for ministerrådet i den vestafrikanske 
5) euroen erstatter den franske franc den 1. januar 1999; 
6) CF A-francens og den comoriske francs konvertibilitet garanteres over det franske 
statsbudget; de franske myndigheder har forsikret, at aftalerne med UEMOA, 
CEMAC og Comorerne ikke har væsentlige finansielle konsekvenser for 
Frankrig; 
7) disse aftaler vil formentlig ikke få nogen materiel virkning på den monetære 
politik og valutakurspolitikken inden for euroområdet; disse aftaler udgør derfor i 
deres nuværende form og gennemførelsesstade formentlig ingen hindring for Den 
Økonomiske og Monetære Unions funktion; 
8) Frankrig og de afrikanske lande, der har undertegnet aftalerne, er rede til at 
videreføre de nugældende aftaler, når euroen har erstattet den franske franc; det er 
hensigtsmæssigt, at det tillades Frankrig at videreføre de nugældende aftaler, når 
euroen har erstattet den franske franc, og at Frankrig og de afrikanske lande, der 
har undertegnet aftalerne, bibeholder deres eneansvar for at gennemføre dem; 
9) det er nødvendigt, at EU holdes regelmæssigt underrettet om gennemførelsen og 
planlagte ændringer af disse aftaler; 
10) det er nødvendigt at inddrage de kompetente EU-organer, inden der foretages 
ændringer i karakteren eller omfanget af de nugældende aftaler; dette gælder for 
medlemskabet af aftalerne og princippet om fri konvertibilitet til en fast paritet 
mellem euroen og CF A-francen og den comoriske franc, en konvertibilitet, som er 
garanteret over det franske statsbudget; 
11) medlemsstaterne må indgå internationale aftaler, dog med forbehold af EU's kom­
petence og EU's aftaler for så vidt angår Den Økonomiske og Monetære Union -
VEDTAGET FØLGENDE BESLUTNING: 
Artikel 1 
Når euroen erstatter den franske franc, må Frankrig videreføre sine nugældende aftaler 
om valutakursspørgsmål med UEMOA (den vestafrikanske økonomiske og monetære 
union), CEMAC (det centralafrikanske økonomiske og monetære fællesskab) og 
Comorerne. 
monetære union, som ændret; aftale om monetært samarbejde af 23. november 1979 mellem Den 
Franske Republik og Den Islamiske Forbundsrepublik Comorerne, som ændret; kontoaftale af 23. 
november 1979 mellem økonomi- og finansministeren for Den Franske Republik og finans-, økonomi-
og planministeren for Den Islamiske Forbundsrepublik Comorerne, som ændret. 
Artikel 2 
Frankrig og de afrikanske lande, der har undertegnet aftalerne, bibeholder deres ene­
ansvar for gennemførelsen af disse aftaler. 
Artikel 3 
De kompetente franske myndigheder skal regelmæssigt holde Kommissionen, Den 
Europæiske Centralbank og Det Økonomiske og Finansielle Udvalg underrettet om 
gennemførelsen af aftalerne. De franske myndigheder skal underrette Det Økonomiske 
og Finansielle Udvalg, inden der foretages ændringer i pariteten mellem euroen og CFA-
francen og den comoriske franc. 
Artikel 4 
Frankrig må forhandle og aftale ændringer i de nugældende aftaler, i det omfang 
karakteren og omfanget af aftalerne ikke ændres. Det underretter på forhånd Kommis­
sionen og Det Økonomiske og Finansielle Udvalg om sådanne ændringer. 
Artikel 5 
Enhver plan om at ændre karakteren eller omfanget af disse aftaler skal af Frankrig 
forelægges for Kommissionen og Det Økonomiske og Finansielle Udvalg. Sådanne 
planer kræver Rådets godkendelse på grundlag af en henstilling fra Kommissionen og 
efter høring af Den Europæiske Centralbank. 
Artikel 6 
Denne beslutning gælder fra den 1. januar 1999. 
Artikel 7 
Denne beslutning er rettet til Frankrig. 
Udfærdiget i Bruxelles, 
På Rådets vegne 
Formand 
ISSN 0254-1459 
KOM(98) 412 endelig udg. 
DOKUMENTER 
DA 09 06 11 
Katalognummer : CB-CO-98-431-DA-C 
ISBN 92-78-37874-7 
Kontoret for De Europæiske Fællesskabers Officielle Publikationer 
L-2985 Luxembourg 
T